ΓΡΑΠΤΗ ΕΡΩΤΗΣΗ E-0017/00

υποβολή: Bart Staes (Verts/ALE) προς το Συμβούλιο

(20 Ιανουαρίου 2000)

Θέμα: Έκχυσηδρογονανθράκων στη θάλασσα

Οι εκχύσειςδρογονανθράκων στον Ατλαντικό Ωκεανό και τη Βόρειο Θάλασσα απειλούν τους διαφόρους βιοτόπους κατά μήκος των ευρωπαϊκών ακτών. Ο μεγάλος αριθμός πουλιών που πεθαίνουν από την πίσσα, κυρίως το Δεκέμβριο, τον Ιανουάριο και το Φεβρουάριο αποδεικνύει τη σοβαρότητα της ρύπανσης. Τα πλοία επωφελούνται συνήθως από τις θύελλες για να καθαρίσουν απαρατήρητα τις πετρελαιοδεξαμενές τους.

Σύμφωνα με το Κέντρο Θαλάσσιας Οικολογίας της Οστάνδης, μόνο μια νομοθεσία που θαποχρέωνε τα πλοία να καθαρίζουν τις πετρελαιοδεξαμενές τους προτού αποπλεύσουν θα επέτρεπε τη βελτίωση της κατάστασης. Σύμφωνα με μια τέτοια νομοθεσία, θα απαγορευόταν ο απόπλους των πλοίων χωρίς βεβαίωση που να πιστοποιεί την κατάσταση των δεξαμενών τους.

Έχονταςπόψη την απειλή που συνιστά η έκχυσηδρογονανθράκων για τους διαφόρους βιοτόπους των ευρωπαϊκών ακτών, είναι διατεθειμένο το Συμβούλιο να εγκρίνει οδηγία που θαποχρέωνε τα πλοία να καθαρίζουν την πετρελαιοδεξαμενή τους προτού εγκαταλείψουν το λιμάνι; Εάν όχι, για ποιό λόγο δεν αναγνωρίζει το Συμβούλιο την αναγκαιότητα μιας τέτοιας δεσμευτικής ρύθμισης και ποιές άλλες λύσεις προτείνει για την αποτελεσματική αντιμετώπιση του προβλήματος αυτού;

Απάντηση

(2 Μαΐου 2000)

1. Το Συμβούλιο έχει επίγνωση του προβλήματος που θίγει ο αξιότιμος κ. Βουλευτής. Η ενσωμάτωση των απαιτήσεων περιβαλλοντικής προστασίας αποτελεί προϋπόθεση για τον καθορισμό και την εφαρμογή των κοινοτικών πολιτικών και δράσεων. Έπειτα από τις εντολές του Ευρωπαϊκού Συμβουλίου του Κάρντιφ (15/16 Ιουνίου 1998), της Βιέννης (11/12 Δεκεμβρίου 1998) και της Κολωνίας (3/4 Ιουνίου 1999), η ενσωμάτωση αυτή έχει ήδη αρχίσει σε διάφορες τομεακές πολιτικές. Όσον αφορά εντούτοις το συγκεκριμένο πρόβλημα, δεν έχειποβληθεί στο Συμβούλιο σχετική πρόταση της Επιτροπής.

2. Το Συμβούλιο καλεί τον αξιότιμο κ. Βουλευτή να ανατρέξει σε ένα σύνολο κειμένων που έχουν ήδη εγκριθεί ή τελούνπό εξέταση, και τα οποία, δεδομένης της μεγάλης αύξησης του όγκου των διά θαλάσσης μεταφορών επικινδύνων ή ρυπογόνων εμπορευμάτων, αποσκοπούν στην αποτροπή ή μείωση των κινδύνων σοβαρών θαλασσίων ατυχημάτων.

3. Σχετικώς πρέπει να αναφερθεί η οδηγία 93/75/ΕΚ σχετικά με τις ελάχιστες προδιαγραφές που απαιτούνται για πλοία τα οποία κατευθύνονται σε ή αποπλέουν από θαλάσσια λιμάνια της Κοινότητας μεταφέροντας επικίνδυνα ή ρυπογόνα εμπορεύματα. Η οδηγία αυτή τροποποιήθηκε δύο φορές το 1998.

4. Στις 8 Νοεμβρίου 1999, το Συμβούλιο καθόρισε κοινή θέση για την έκδοση οδηγίας του Ευρωπαϊκού Κοινοβουλίου και του Συμβουλίου σχετικά με τις λιμενικές εγκαταστάσεις παραλαβής αποβλήτων πλοίου και καταλοίπων φορτίου. Η κοινή αυτή θέση, όπως και η οδηγία 95/21/ΕΚ, προβλέπει επιθεωρήσεις στα λιμάνια της Κοινότητας με σκοπό την παρακολούθηση της εφαρμογής των διεθνών και κοινοτικών κανόνων επί του θέματος. Με το ίδιο πνεύμα, το Συμβούλιο καθόρισε τον Δεκέμβριο του 1999 κοινή θέση για πρόταση απόφασης του Ευρωπαϊκού Κοινοβουλίου και του Συμβουλίου σχετικά με τη θέσπιση κοινοτικού πλαισίου συνεργασίας στον τομέα της εκούσιας ή ακούσιας θαλάσσιας ρύπανσης. Η πρόταση απόφασης σκοπό έχει, μεταξύ άλλων, να συμπληρώσει τις προσπάθειες των κρατών μελών σε περίπτωση απόρριψης ή κινδύνου απόρριψης στη θάλασσαδρογονανθράκων και να ενισχύσει τα μέσα που διαθέτουν τα κράτη μέλη για την καταπολέμηση της σχετικής ρύπανσης.

5. Εξάλλου, κατά τη συνεδρίασή του στις 24 Ιανουαρίου 2000, που ήταν αφιερωμένη μεταξύ άλλων στην ασφάλεια των πετρελαιοφόρων, το Συμβούλιο σημείωσε τις πρωτοβουλίες που σχεδιάζει να αναλάβει η Επιτροπή, ιδιαίτερα όσον αφορά τα αυστηρότερα πρότυπα ασφαλείας των πετρελαιοφόρων που γίνονται δεκτά στα κοινοτικά λιμάνια, την αύξηση των επιθεωρήσεων ασφαλείας και τον εντοπισμό των οικονομικώςπευθύνων σε περίπτωση ρύπανσης.

6. Το Συμβούλιοπογραμμίζει επίσης ότι οι επί του θέματος κοινοτικές διατάξεις εδράζονται στο διεθνές δίκαιο, και δη στη Διεθνή Σύμβαση περί ασφαλείας της ανθρωπίνης ζωής εν θαλάσση, τη Διεθνή Σύμβαση αποφυγής ρυπάνσεως της θαλάσσης από τα πλοία και τα ψηφίσματα του Διεθνούς Ναυτιλιακού Οργανισμού.